Teresa Perales

**Teresa Perales Fernández** (Zaragoza, Aragón, 29 d'aviento de 1975) ye una nadadora paralimpica aragonesa ganadora de vintisiet medallas en os Chuegos Paralimpicos, politica (ex-deputada d'as Corz d'Aragón) y escritora.. Entre atros premios cal destacar que en 2009, fue condecorata por os reis d'Espanya con a Reyal Orden d'o Merito Esportivo en a suya categoría de medalla d'oro, y en l'anyo 2021 se li atorga o Premio Princesa d'Asturias d'os Esportes por o suyo excepcional palmarés esportivo y a o suyo profundo, activo y valient compromiso social y por o que tamién se reconoixe o esfuerzo y a capacidat de superación de tot un colectivo.

Ye casada con o periodista aragonés Mariano Menor. A voda se celebró lo 8 de chinero de 2005 en a basilica d'o Pilar de Zaragoza.

## Trachectoria esportiva

Naixió de Zaragoza o 29 d'aviento de 1975. A suya paraplexia no l'ha privau de desarrollar una brilantisma carrera esportiva. Con 19 anyos, Teresa perdió a movilidat dende a cintura enta abaixo, por causa d'una neuropatía. Dimpués de bels meses, Teresa aprendió a nadar y en cosa d'un anyo empecipió a competir. Prencipió a destacar en 1998 cuan, en os Campionatos d'o Mundo de Nueva Zelanda, se fació con o bronce en 50 metros libres. A l'atro anyo ya aconsiguió cuantas medallas en os Campionatos Europeus: medalla de bronce en 50 y 100 libres, y en 50 estilo paixarela; y medalla d'archent en 200 libres, 4x50 libres y 4x50 estilos.
La suya consagración arriba en l'anyo 2000, cuan acude ta os Chuegos Paralimpicos de Sydney. Astí aconsigue cuatro medallas de bronce -100 y 200 libres, 50 espalda y 50 libres- y l'archent en 50 metros paixarela.

### Atenas 2004
En os Chuegos Paralimpicos d'Atenas 2004, Teresa Perales fació l'actuación mas destacada dica alavez. I aconsiguió tres medallas de bronce -100 braza, 50 espalda y 50 libre-, l'archent en 4x50 relevos, y os oros en 50 metros paixarela y 100 metros libres.

### O periodo 2004-2008
Dos anyadas mas tardi, en o Campionato d'o Mundo celebrau en Sudafrica, se fació con o bronce en 50 metros libres y espalda, y con l'archent en 50 metros paixarela.

En noviembre de 2007, en o Campionato Britanico de Natación en Piscina Curta, Teresa batió os records d'o mundo de 100 y 200 metros libres de natación adaptada, y asinas conquirió dos nuevos oros a os que habría que sumar atros dos que en ganó a l'atro'l día en as prebas de 50 metros paixarela y 50 metros libres.

Entre os días 28 y 30 de marzo de 2008, Teresa aconsiguió tres medallas d'oro en tres prebas disputadas en o French Swimming Championships, Open Internacional de natación celebrau en a ciudat francesa de Nancy.

### Pekín 2008
En os Chuegos Paralimpicos de Pekín 2008 estió a on a nadadora aragonesa se coronó como una d'as prencipals figuras d'a cita olimpica con tres medallas d'oro (en 50, 100 y 200 metros libres), una d'archent (en os 50 espalda) y una de bronce (en 100 braza) y antiparte, dos récords mundials.

Ixas 5 medallas fuoron una gran fita en a historia d'o esporte aragonés. Con ellas, Teresa Perales se tornaba en a esportista espanyola con mas medallas en os Chuegos Olimpicos.

O 17 de septiembre de 2008, Teresa fue esleyida, por votación d'os esportistas paralimpicos, miembro d'o Consello d'Esportistas d'o Comité Paralimpico Internaciona.

### Londres 2012
O 29 d'agosto, estió a portiadora d'a bandera d'a delegación espanyola en a ceremonia d'inauguración d'os Chuegos Paralimpicos de Londres 2012.

### Titols
* En citas olímpicas —Sídney 2000, Atenas 2004, Pekín 2008 y Londres 2012— ha aconseguiu deciueito medallas:
** 5 d'oro.
** 4 d'archent.
** 9 de bronce.
* En os campionatos mundiales de 1998, 2002 y 2006, antiparte de batir seis records mundials, ha aconseguiuo once medallas:
** 6 d'archent.
** 5 de bronce.
* En os campionatos europeus de natación paralimpica de 1999, 2001 y 2003, ha aconseguido catorce medallas:
** 1 d'oro.
** 10 d'archent.
** 3 de bronce.
* Antimás, ha batiu seis récords de Espanya.

## Trachectoria politica
Teresa Perales fa parte d'o Partido Aragonés y estió deputada en as Corz d'Aragón por a circumscripción de Zaragoza dimpués d'as eleccions de 2003, en as eleccions a Corz d'Aragón de 2003. En 2006 asumió a Dirección Cheneral d'Atención a la Dependencia y en noviembre de 2007 estió a cabeza de lista d'o Partido Aragonés (PAR) ta las *[[Eleccions chenerals d'Espanya de 2008|eleccions chenerals de 2008]] por Zaragoza.

En chunio de 2008 fue esleida presidenta d'o [[Rolde Choben]] (a chovenalla d'o [[Partido Aragonés]]).

== Vida social ==
En 2007, publicó o libro autobiográfico: *Mi vida sobre ruedas*.

Por dos anyadas, fue profesora en a [[Universidat de Zaragoza]] impartindo l'asignatura de libre elección *Fisioterapia en o esporte paralimpico*.

== Distincions individuals ==
O 4 d'octubre de 2008, o pleno d'o [[Concello de Zaragoza]] li atorgó o titol de Filla predilecta de Zaragoza.

A l'atro'l día y coincidiendo con o 200 aniversario d'os [[Seches de Zaragoza]], Teresa y atras aragonesas recullioron a medalla d'Homenache a las Heroinas de mans de l'alcalde d'a ciudat, [[Juan Alberto Belloch]].

O [[23 d'abril]] de [[2009]], fue condecorada por os reis d'[[Espanya]] con a [[Reyal Orden d'o Merito Esportivo]] y li entregoron a medalla d'oro.

En l'anyo 2012 se le atorga lo premio [[Premio a la Millor esportista aragonesa femenina]] en a [[XVI edición d'a Gala d'o Esporte Aragonés|XVI edición]] d'a *Gala del Deporte Aragonés*.

En l'anyo 2021 se le atorga o [[Premio Princesa d'Asturias d'os Esportes]] por o suyos excepcional palmarés esportivo y a o suyo profundo, activo y valient compromiso social y se reconoixe o esfuerzo y a capacidat de superación de tot un colectivo.

== Bibliografía ==
* 
* 

== Vinclos externos ==
*  [https://web.archive.org/web/20120520112551/http://www.teresaperales.com/ Pachina web oficial de Teresa Perales].
*  [http://www.elpais.com/articulo/reportajes/heroina/paralimpica/elpepusocdmg/20090531elpdmgrep_4/Tes *La heroína paralímpica*], un reportache en o diario *El País''.

## Referencias